ब्रिटिश जेल में सिगरेट का लालच देकर कैदियों से रेप, US में न्यूड वीडियो बनाकर ब्लैकमेल
पाकिस्तान सरकार पर जेल में बंद महिलाओं के साथ बुरे बर्ताव और यौन शोषण के आरोप लग रहे हैं। ये आरोप मानवाधिकार संगठनों के साथ ही पूर्व पीएम इमरान खान की पार्टी पाकिस्तान-तहरीक-ए-इंसाफ ने लगाए हैं। 
पाकिस्तान सरकार पर जेल में बंद महिलाओं के साथ बुरे बर्ताव और यौन शोषण के आरोप लग रहे हैं। ये आरोप मानवाधिकार संगठनों के साथ ही पूर्व पीएम इमरान खान की पार्टी पाकिस्तान-तहरीक-ए-इंसाफ ने लगाए हैं।
इन महिलाओं में से ज्यादातर इमरान खान की पार्टी की नेता और कार्यकर्ता हैं। इन्हें इमरान खान की गिरफ्तारी और कोर्ट में पेशी के दौरान हुए विरोध-प्रदर्शनों के दौरान गिरफ्तार किया गया था। जेल में बंद महिला कैदियों के साथ बुरे बर्ताव के मामले सामने आने के बाद शाहबाज सरकार विपक्ष और मानवधिकार संगठनों के निशाने पर है।
इमरान ने ट्वीट कर कहा- महिलाओं को कहीं ऐसे अपमानित नहीं किया गया
पाकिस्तान तहरीए-ए-इंसाफ (PTI) के मुखिया और पूर्व पीएम इमरान खान ने शाहबाज सरकार पर गंभीर आरोप लगाए हैं। उनका कहना है कि पीटीआई की महिला नेताओं के साथ जेल में न सिर्फ बदतमीजी की जा रही है बल्कि उनका शोषण भी किया जा रहा है। इमरान ने वीडियो ट्वीट के जरिए कहा है कि किसी भी लोकतांत्रिक देश में शांतिपूर्ण तरीके से विरोध-प्रदर्शन करने पर महिलाओं को कभी अपमानित नहीं किया गया।
खबर में आगे बढ़ने से पहले पोल पर राय देते चलिए...
SSP ने किया जेल का दौरा, CM बोले- कानून के मुताबिक हो रही पूछताछ
इमरान के आरोप के बाद लाहौर में मीडिया से बात करते हुए पंजाब प्रांत (पाकिस्तान स्थित) के अंतरिम मुख्यमंत्री मोहसिन नकवी ने कहा कि 9 मई के बाद हिरासत में ली गई महिलाओं के साथ कोट लखपत जेल में कानून के मुताबिक व्यवहार किया जा रहा है।
उन्होंने कहा कि महिलाओं को हिरासत में लेते वक्त महिला अधिकारी भी मौजूद रहती हैं। उन्होंने आगे कहा कि जेल में महिलाओं के शोषण वाली बात पीटीआई का प्रोपैगैंडा है।
नकवी के निर्देश पर लाहौर के डिप्टी कमश्निर ने कोट लखपत जेल का दौरा किया। इस दौरान उनके साथ एसएसपी अनूष मसूद भी मौजूद रहीं। मसूद ने कहा कि जेल के महिला सेल में कोई भी पुरुष कैदी या अधिकारी एंट्री नहीं कर सकता है। पूरी जेल में केवल महिला अधिकारी ही हैं।
क्या डर से महिला नेता छोड़ रही हैं इमरान की पार्टी?
सरकार के निशाने पर सिर्फ जेल में बंद पीटीआई नेता और कार्यकर्ता ही नहीं हैं। शाहबाज सरकार पर आरोप लग रहे हैं कि वह पीटीआई की महिला नेताओं पर दबाव डालकर उन्हें इमरान का साथ छोड़ने के लिए कह रही है।
इमरान के साथ रहीं प्रमुख महिला नेताओं में पहले मलिका बुखारी, फिरदौस आशिक अवान और अब कनीज फातिमा ने पार्टी छोड़ने का फैसला किया है।
माना जा रहा है कि महिलाओं नेताओं के पार्टी छोड़ने के पीछे सरकार और सेना का प्रेशर बनाना है। शिरीन मजारी ने केवल पार्टी छोड़ी बल्कि उन्होंने राजनीति से भी संन्यास की घोषणा की है।
वैसे देश-दुनिया के अलग-अलग हिस्सों से पहले भी ऐसी खबरें आती रही हैं, जिनमें जेल में बंद महिला कैदियों का यौन शोषण करने से लेकर उन्हें यातनाएं दी जाती रही हैं। 
पीएम मोदी को चिट्ठी लिखकर महिला कैदी ने की शिकायत
बिहार के मुजफ्फरपुर जिले में स्थित शहीद खुदीराम बोस केंद्रीय कारगार में कुछ साल पहले महिला कैदियों से यौन शोषण का मामला समाने आया था।
इस कारागार में सजा काट चुकी एक महिला कैदी ने पीएम मोदी को चिट्ठी लिखकर यौन शोषण की शिकायत की थी। चिट्ठी में महिला ने कहा था कि जेल में बंद महिला कैदियों को पदाधिकारियों से संबंध बनाने के लिए मजबूर किया जाता है।
जो संबंध नहीं बनाती उन्हें टॉर्चर किया जाता है और जो तैयार हो जाती है उन्हें फोन पर बात करने के अलावा भी कई सुविधाएं दी जाती हैं। महिला कैदी की चिट्ठी के पीएमओ में आने के बाद बिहार महिला राज्य आयोग ने भी इस मामले का संज्ञान लिया था। दोषी अधिकारियों के खिलाफ कार्रवाई भी हुई थी।
शराब-सिगरेट का लालच देकर महिला कैदियों से रेप
साल 2014 में ब्रिटेन की जेल में महिला कैदियों से जुड़ी एक रिपोर्ट आई थी, जिसमें कई सनसनीखेज खुलासे हुए थे। इंग्लैड और वेल्स की जेलों में महिला कैदियों को जेल के कर्मचारी सिगरेट और शराब का लालच देकर उनका यौन शोषण करते थे।
कई महिला कैदी दूसरी महिला कैदियों के यौन शोषण में जेल अधिकारियों की मदद करती थीं। वो दूसरी महिला कैदियों को खास तरीके से फंसाती थी।
अधिकारियों की मदद करने वाली महिलाएं दूसरी महिला कैदियों के पास चुपके से ड्रग्स रख देती और फिर शोर मचाकर उन्हें फंसाने की धमकी देती थी। इस तरह से कई महिला कैदियों को पुलिस अधिकारियों के साथ संबंध बनाने के लिए मजबूर किया गया था।
बार-बार रेप से तंग आकर महिला कैदी ने कर ली आत्महत्या
पिछले साल ईरान की एक महिला कैदी की एक दर्दनाक खबर आई थी। ईरान के उत्तर पश्चिम में उर्मिया जेल में अफसानेह नाम की एक महिला कैदी ने रिहाई के बाद आत्महत्या कर ली थी।
बुकम शहर की रहने वाली अफसानेह को सरकार विरोधी प्रर्दशन के दौरन गिरफ्तार किया गया था। जेल में बंद होने के दौरान उसके साथ IRGC के खुफिया एजेंटों ने बार-बार रेप किया। इससे अफसानेह की मानिसक स्थिति काफी बिगड़ गई, जिसके बाद उसे जेल से अस्पताल में भर्ती कर दिया गया। अस्पताल से निकलते ही अफसानेह ने खुदकुशी कर ली।
जेल वॉडर्न ने किया यौन शोषण फिर खींची न्यूड तस्वीर
अमेरिका के जेल कैदियों और खासकर के महिला कैदियों से दुर्व्यवहार के लिए बदनाम है। कैलिफोर्नियां के सैन फ्रांसिस्को इलाके में स्थित जेल में रे जे गार्सिया नाम के वॉर्डन पर महिला कैदियों ने यौन शोषण का आरोप लगाया। महिला कैदियों ने अपने बयान में कहा कि गार्सिया ने यौन शोषण करने के अलावा दो महिला कैदियों को निर्वस्त्र कर उनकी तस्वीर ली और उन्हें ब्लैकमेल किया था।